

ЦРАНА ГОРА

ОПШТИНА БЕРАНЕ

Секретаријат за спорт, културу,омладину и

сарадњу са невладиним организацијама

Број 18-056/21 – 36

У Беранама, 31.03. 2021.год.

Служба предсједника општине

**Предмет :**  Утврђивање приоритетних области од јавног интереса за финансирање пројеката и програма невладиних организација

Поштовани,

Молимо вас да утврдите приоритетне области од јавног интереса за финансирање пројеката и програма невладиних органиозација у 2021 години

Образложење

Чланом 4 Одлуке о критеријумима, начину и поступку расподјеле средстава невладиним организацијама (Службени лист Црне Горе – општински прописи, број 22/19) и Одлуке о измјени и допуни одлуке о критеријумима, начину и поступку расподјеле средстава невладиним организацијама (Службени лист ЦГ – општински прописи , број 54/19 ), средства планирана буџетом Општине, расподјељују се за подршку пројектима и програмима невладиних организација који доприносе остваривању утврђених циљева у стратешким документима, програмима и плановима општине,а којима се, нарочито:

* обезбјеђује разноврсност, квалитет и допринос одрживости услуга у области социјалне, здравствене и дјечје заштите, заштите дјеце и омладине са сметњама и тешкоћама у развоју , заштита особа са инвалидитетом, област родне равноправности и других облика заштите;
* афирмише заштита људских и мањинских права, изградња и развој цивилног друштва и волонтеризма;
* афирмишу културни потенцијали, традиција и културне посебности општине, иницијативе и активности у циљу подизања нивоа урбане културе и очувања културне баштине;
* доприноси очувању животне средине и одрживог развоја;
* подстиче економски развој Општине;
* подстиче већа укљученост младих у процесима одлучивања.
* обезбјеђује борба против корупције;
* на други начин афирмишу партиципацију грађана у процесу одлучивања и подижу ниво демократизације друштва у локалној самоуправи.

Молимо вас да, сходно члану 4 став 3 , Одлуке о критеријумима, начину и поступку расподјеле средстава невладиним организацијама, утврдите приоритетне области од јавног интереса, као и висину средстава за финансирање пројеката и програма невладиних организација у 2021 години .

Споштовањем ,

СЕКРЕТАР

Горан Фолић